Դեռևս հայտնի չէ, թե Ադրբեջանի և Ռուսաստանի միջև բանակցվող զինամթերքի նոր խմբաքանակի վաճառքի վերաբերյալ փաստաթղթերն ինչ են ենթադրում: Tert.am-ի հետ զրույցում այս մասին ասաց Մոսկվայի պետական համալսարանի` հետխորհրդային տարածքում հասարակական-քաղաքական գործընթացների հետազոտության կենտրոնի քաղաքական կանխատեսման բաժնի ղեկավար, քաղաքագետ Ալեքսանդր Կարավաևը: Ըստ նրա՝ եթե բանակցություններն անգամ հաջողեն և Ադրբեջանին նոր խմբաքանակի զինտեխնիկա վաճառվի, ապա այն չի լարի իրավիճակը, քանի որ Ռուսաստանը վերահսկում է հավասարակշռությունը տարածաշրջանում: